
           О Б Щ И Н А  К Ъ Р Д Ж А Л И

Приложение №2
O T Ч Е Т

ЗА ИЗПЪЛНЕНИЕ НА ГОДИШЕНИЯ ПЛАН НА ДЕЙНОСТИТЕ ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ В ОБЩИНА КЪРДЖАЛИ ЗА 2025 ГОДИНА
Годишният план за дейностите за подкрепа за личностното развитие на децата и учениците в община Кърджали за 2025 година е приет с Решение № 108 от 20.06.2025 г. на Общински съвет – Кърджали и е в изпълнение на Общинска стратегия за подкрепа на личностното развитие на децата и учениците на община Кърджали 2025-2026 година. Законодателството и в частност Законът за предучилищното и училищното образование (ЗПУО) определя образованието като национален приоритет.
Отчетът за изпълнението на Годишния план на дейностите за подкрепа за личностно развитие на децата и учениците в община Кърджали за 2025 година е изготвен на база на предоставената информация от институциите, извършващи и подпомагащи дейностите за подкрепа за личностно развитие на децата и учениците в община Кърджали: детски градини, училища, Център за подкрепа за личностно развитие – Общински детски комплекс и Общински съвет по наркотични вещества (ОСНВ), Местна комисия за борба срещу противообществените прояви на малолетните и непълнолетните (МКБППМН) – Кърджали.
Утвърдените основни стратегически цели в него са:

1. Гарантиране на правото на всяко дете и ученик на достъп до детска градина или

училище и на качествено образование;
2. Гарантиране на достъпа до подкрепа за личностно развитие според индивидуалните

потребности;
3. Равнопоставеност и недопускане на дискриминация при провеждане на

предучилищното и училищното образование, гаранции за които са създадените условия за обучение на всички деца и ученици заедно, независимо от трудностите и различията.

4. Подобряване на взаимодействието между участниците в процеса на личностното

развитие - деца и ученици, педагогически специалисти, родители, институции и организации за осигуряване на най-добрия интерес на детето и ученика.

     Реализираните дейности за изпълнение на Годишния план по приоритети за 2025    
година са следните:

За формиране на приобщаваща образователна среда, която премахва пречките пред ученето във всички детски градини са проведени тестове за ранно оценяване на потребностите и превенция на обучителните затруднения. Мярката е от ключово значение, защото развиването на познавателни и социално-емоционални умения в ранна детска възраст е основополагащо за по-добри образователни резултати в училище, а в перспектива  и за успешна личностна и професионалнареализация.
Поради разнообразния обем от дейности, извършени в училище в сферата на подкрепата за личностно развитие, в настоящия отчет са посочени най-значимите от тях и са очертани перманентните, които традиционно се изпълняват през годините.
Изпълнение на плана, съгласно заложените в Общинската стратегия за личностно развитие стратегически цели и мерки:
Стратегическа цел: ГАРАНТИРАНЕ НА ПРАВОТО НА ВСЯКО ДЕТЕ И УЧЕНИК НА ДОСТЪП ДО ДЕТСКА ГРАДИНА ИЛИ УЧИЛИЩЕ И НА КАЧЕСТВЕНО ОБРАЗОВАНИЕ.

 Създаването на конкурентна, образователна среда със съвременно технологично и дигитализирано оборудване, в която работят мотивирани и добре подготвени учители, прилагащи нови интерактивни методи, с възможност за активно взаимодействие между всички участници в образователния процес, ще доведе до повишаване на образователните резултати и разгръщане на заложбите и талантите на всеки ученик.
В училищата има ясна и прозрачна политика по отношение на обхвата на деца и ученици. Приети са Училищни програми за превенция на отпадането на учениците от училище. В училищата има създаден Обществен съвет за подпомагане на развитието на и училището и за граждански контрол на управлението му, в който активно участват родители, обществени личности и представител на финансиращия орган.Включват се и идеи, с които да се отпразнуват успехите на учениците заедно с техните родители. Изготвени са и правила за по-добро дигитално общуване с родители и ученици в условия на необходимост. Периодично, по утвърден график, се провеждат родителски срещи и всички родители са запознати с изискванията и процедурите по налагане на санкции съгласно ЗПУО, Наредбата за приобщаващо образование, Правилника за дейността на училището и др. нормативни документи относно правата, задълженията, отсъствията на учениците от учебни занятия и ролята на родителите в процедурите по налагане на санкции. При необходимост, класните ръководители периодично запознават родителите на ученици с голям брой отсъствия с действащите нормативни документи. Изпращат се уведомителни писма, в които е разяснена съответната процедура, предшестваща налагането на определена санкция на ученик.
Заедно с родителската общност училищата се стремят да бъде пространство за познание, творчество и иновации, среда без агресия, да възпитава у младите хора необходими социални умения за поведение и общуване. Вземат се предвид индивидуалните особености на всеки ученик. Разширява се учебната среда извън класната стая.  Включват се както родителите и така и общността.
Обща подкрепа за личностно развитие на учениците в училището за периода 2025 г.  бе предоставена в присъствена форма на обучение.
В училищата работят училищен психолог и педагогически съветник, които заедно с педагогическите специалисти предоставят обща подкрепа за личностно развитие на учениците в училището, която включва: екипна работа между учители и други педагогически специалисти, индивидуални консултации на ученици с проблемно поведение и с обучителни затруднения, кариерно ориентиране, библиотечно обслужване, занимания по интереси. 
Дейностите, които се извършват в детските градини с педагози и психолози са:

1.
Осигуряване на ефективен координационен механизъм между заинтересованите страни за качествено образование

2.
Изграждане на прозрачна и улесняваща родителите система за записване и достъп до детски градини и училища

3.
Осигуряване на достъп до образование за деца със специални образователни потребности, в риск и от уязвими общности

4.
Специализирана работа с родителите за по-голяма заинтересованост към учебния процес

5.
Създаване на подкрепяща училищна среда за учители, въвеждащи добри практики

6.
Въвеждане на съвременни ИКТ в обучението

7.
Благоустрояване на дворни пространства
Тематични занимания за развитие на социалните умения:
Организират се редица тематични занимания, насочени към развитие на социалните умения на децата. В тях се акцентира върху взаимодействието с другите, споделянето и уважението към различията.

Игрови сесии за развитие на емоционалната интелигентност:
С децата се провеждат  игрови сесии, които се фокусират върху усвояването на емоционални умения и разбирането на собствените емоции и чувства.

Проекти за развитие на самостоятелността и автономията:
Участие в различни проекти, които насърчават самостоятелността и автономията на децата, включително ролеви игри, самостоятелни дейности и вземане на решения - напр.:

НП „Осигуряване на съвременна, сигурна и достъпна образователна среда” и др.
Семинари и обучения за родители:
Провеждат се  семинари и обучения за родителите по теми, които  фокусират вниманието им върху важността на подкрепата за личностното развитие на децата и методи за подкрепа в домашни условия.

Интеграция на деца със специални нужди:
Предприети са инициативи за по-ефективна интеграция на деца със специални нужди в образователния процес и за насърчаване на взаимодействието и разбирателството между всички деца, чрез провеждане на спортни празници и тържества от празничния календар.

Анализ на постигнатите резултати в резултат на дейностите в детските градини:
· Подобрена е координацията и управлението на образователния процес.
· Улеснен е достъпа и е повишен броя на записаните деца.
· Повишени са обхвата и качеството на подкрепа.
· Повишена е родителската ангажираност.
· Повишавани са квалификацията и мотивацията на учителите.
· Подобрено е качеството на образованието.
· Подобрена е средата за учене и игра, отчитат се значителни натрупвания в развитието на социалните и емоционалните умения на децата.

· Ранно оценяване от педагогическите специалисти на потребностите от подкрепа за личностно развитие на децата.
· Създадени са екипи за подкрепа за личностно развитие на всяко конкретно дете, за което се извършва оценка на индивидуалните потребности и се се предоставя допълнителна подкрепа.
· Огранизирана е логопедична работа като част от дейностите за целите на превенция на обучителните затруднения.
· Разрабитен е механизъм за противодействие на тормоза между децата и алгуритъм за неговото прилагане.
· Успешна интеграция на деца отглеждани от еднополова двойка, както и приемането на семейството от общността.
· Успешна интеграция на деца от Украйна получили международна закрила.
· Развита е в по-голяма степен  самостоятелността и автономията у децата.

· Родителите  активно участват в предоставените семинари и обучения, което е допринесло за по-добро разбиране на техните роли и отговорности.

· Интеграцията на децата със специални нужди  протича успешно, като е  осигурена адекватна подкрепа и внимание.

Реализирането на проекти по Националните програми на МОН развиват в учениците важни умения и компетенции, подкрепят допълнителното практическо обучение в реална работна среда. С разработването на проекти се цели осигуряване на по-високо качество и достъп до образование на деца и ученици, включително и със специални образователни потребности. През 2025 година училищата работиха по следните национални програми и проекти:
1.
НП „Ученически олимпиади и състезания“;
2.
НП „Без свободен час“;

3.
НП „Оптимизиране на вътрешната структура на персонала“;

4.
НП „Иновации в действие“ ;

5.
НП „ИКТ в системата на предучилищното и училищно образование“;

6. НП „Изучаване и съхраняване на традициите и историята на българската армия“;

7.
НП „Профилактика и рехабилитация на педагогическите специалисти“;

8.
НП „Заедно в изкуствата и спорта“;

  9. Проект „Подкрепа за приобщаващо образование“;

 10.
Проект „Успех за теб“;

 11.
„Училищен плод“;
 12.
„Училищно мляко“;

 13. Проект ”Образователни маршрути”;

14. НП „Занимания по интереси“;
15. НП „Иновации в действие”;
16 НП „Силен старт“;
17. НП „Учебници, учебни комплекти и учебни помагала;

18. НП „Роден език и култира зад граница“;

19. Национална политика в областта на превенцията на употребата и разпространението на ПАВ;
20. НП „Активиране на неактивни лица“.
В училищата е въведена специална програма за взаимодействие между училището и родителите, като акцентът е присъствието на родителите в училище не само на традиционните родителски срещи, но и  да присъстват в живота на децата си постоянно чрез организиране на общи мероприятия. Също така в част от училищата и детските градини има Екип за подкрепа за личностно развитие (ЕПЛР),където са включени  психолог, логопед, ресурсен учител, учители и др. Екипът работи и подпомага деца и ученици в риск, деца и ученици със СОП, деца и ученици с хронични заболявания, сензорни и неврологични увреждания, деца и ученици с обучителни и поведенчески затруднения, деца отглеждани от баби и дядовци, чиито родители са в чужбина – заедно с класните ръководители да се поддържа ежедневна връзка с родителите за обратна връзка. Това взаимодействие се оказа много добро, тъй като родители са по-спокойни, уведомени са за всяка промяна, настъпила в статута на детето, в неговото поведение, оценки, развитие. Специалистите от екипа извършват оценка на личностното развитие на децата, провеждат индивидуални и групови сесии и организират срещи и консултации с родителите.
Специфична цел: Гарантиране на достъпа до подкрепа за личностно развитие според индивидуалните потребности
Приемът е общодостъпен за всички деца и е регламентиран с Наредба на Общински съвет – Кърджали.  

В училищата на територията на община Кърджали също е изградена прозрачна система и ясни критерии за прием на  ученици. Във тази връзка Община Кърджали е утвърдила План за прием в първи клас в основни и средни училища на територията на Община Кърджали.
За всички деца и ученици със СОП са разработени индивидуални учебни планове и индивидуални учебни програми. Изготвени са седмични разписания съобразени с психо-физическите особености и индивидуалните потребности на ученика. Учителят/ класният ръководител, заедно с екипа за подкрепа за личностно развитие на детето, с детето и с родителите, индивидуализират учебната програма и персонализират начините и формите на обучение.
Дейностите, които се извършват:
1. Осигуряване на необходимите специалисти (психолози, логопеди, ресурсни учители и други).
2. Качествено оценяване на индивидуалните потребности.
2. Между секторно сътрудничество за устойчиви решения.
3. Използване капацитета на центровете за подкрепа на личностното развитие.
4. Повишаване квалификацията на педагогическите специалисти.
Ресурсните учители използват разнообразни образователни стратегии, методи и техники за преподаване, обучение, възпитание, учене и мотивиране на учениците със СОП. Прилагат се и иновативни дидактически упражнения и игри.
В СУ "П.Р.Славейков се обучават 18 деца със СОП, като за всички са определени екипи за личностно развитие. Екипът се състои от ресурсен учител, логопед, психолог, педагогически съветник, класен ръководител.  Оказва се обща и допълнителна подкрепа на децата със СОП, като повечето от тях не покриват държавните образователни стандарти и работят на индивидуални програми. Част от тях посещаващ и Центъра за приобщаващо образование. Ежемесечно се изготвят доклади от специалистите за развитието на децата, като се подават данни и в РУО – Кърджали. Работата с родителите на децата със СОП не само в СУ ,,П. Р. Славейков“, а почти във всички училища е изключително трудно, понякога се крият проблемите вкъщи докато стигнем до това родителят да признае, че детето му има проблем, минават месеци, дори години. В това отношение в училището е създадено много добро взаимодействие между всички участници в екипите, като процесът се ръководи от зам.-директор. 

Дейности по превенция на насилието и преодоляване на проблемното поведение - детските градини, училищата и центровете за подкрепа за личностно развитие са длъжни да осъществяват тези дейности, които са израз на общата воля и на координираните усилия на всички участници в образователния процес, като видовете и съдържанието им са подчинени на обща училищна политика и се разработват самостоятелно от училищната общност (ЗПУО чл. 185).

В годишните планове на образователните институции са планирани и се реализират дейности за развитие на компетентностите на всички членове на институционалната общност и запознаване с различните форми на насилие, както и с техники за преодоляването им под формата на обучения, тренинги, провеждане на превантивни кампании.


Провеждат се в училищата презентации, беседи и анкети за запознаване с различните форми на насилие, агресия и тормоз, техники за тяхното преодоляване, както и семинарни занятия на различни теми за превенция на агресията и насилието, съгласно годишните планове към училището.



Провеждат се вътрешноквалификационни форми – дискусии и семинари, в методическите обединения в училищата.
Превантивната дейност заема важно място в работата на МКБППМН-Кърджали. Основната ни цел е намаляване на противообществените прояви и престъпления извършвани от малолетни и непълнолетни, ограничаване на детското  асоциално поведение и превенция на насилието в училищна среда. Дейността на комисията е постоянна в тези направления. Към комисията работят обществени възпитатели, специалисти - педагози и психолози, които извършват постоянна корекционно-възпитателна работа с подрастващите.  Наред с традиционните срещи-разговори, беседи, дискусии и тренинги с ученици и родители, използваме и по-атрактивни форми, като включване на децата в клубове по интереси, работещи по различни проекти и направления. Запознаваме децата с правните норми, със закона за борба срещу противообществените прояви на малолетните и непълнолетните /ЗБППМН/, международните стандарти за защита на правата на подрастващите, както и техните отговорности и задължения. Темите ни включват още: новите зависимости; преодоляване на проблеми в общуването; агресията и насилието извършвано от деца и спрямо деца и други актуални теми в обществото.

          Продължава работата на Приемната на местната комисия  в училище /ПМКУ/ като алтернативна форма на консултативен кабинет /ОУ - 2, СУ – 4, ПГ – 6/. Дейността в приемната е превантивна, корекционно - възпитателна, консултативна и е съобразена с микроклимата в учебното заведение, с района, с рисковите фактори, които влияят на децата и се води от обществените възпитатели. ПМКУ е отворена за деца, родители и учители. Специфичните грижи са насочени най-вече към деца в риск от извършване на противообществени прояви и на тези, които имат нужда от подкрепа, както и за техните родители. Формите на работа са разнообразни: индивидуални срещи и разговори, беседи и дискусии в часа на класния ръководител, анкети и обучения. Индивидуално се работи с деца с висок риск на нестабилност; застрашени от отпадане от училище, поради голям брой отсъствия или с агресивни и противообществени прояви; склонни и създаващи междуличностни конфликти, а също ученици, които системно нарушават реда в училище. През годините ПМКУ се наложи като успешна дейност на МКБППМН. 

Превенция на рисковото поведение сред децата и младите хора на града
В изпълнение на тази цел са провеждани дейности по:

· Провеждане на индивидуална работа с учениците, станали жертва на тормоз/ насилие и ученици с агресивно поведение от психолог;

· Своевременно прилагане на санкции в случаи на насилие;

· Разговори с родителите и осигуряване на своевременна психологическа подкрепа на ученици в риск;

· Провеждане на лекции, беседи, презентации с ученици по програмата „Без свободен час“ на следните теми: „Насилие между деца“; „Домашно насилие“; „Разрешаване на конфликти“; „Агресия и нейното проявление“; „Рисково сексуално поведение“; „Кибертормоз“;
· Ангажиране на Ученическия парламент и ученици доброволци в дейности, насочени към приобщаването на ученици в риск, ученици в неравностойно положение и подпомагането им да намерят и заемат своето място в училищния живот и обществото;

· Диагностициране на климата в класа и на груповите взаимоотношения. Подпомагане на учениците при решаването на конфликти и създаване на отношения, основани на толерантност, приемане и разбирателство;

· Използване на посредник при разрешаване на конфликти в училище;

· Провеждане на вътрешноучилищни обучения на преподавателите за справяне с агресията на учениците;

· Работа на координиращ екип при случаи на тормоз/насилие. Периодично разглеждане на случаите;

· Включване на родителите към различни съвместни дейности с цел установяването на добър диалог и отношения на доверие между ученици, родители и учители;

· Съвместна работа с Дирекция за социално подпомагане, ДПС, РПУ и други институции;

· Провеждане на анкета за тормоза в училище и наблюдение на учениците с цел подобряване на учебната среда;

· Създаване на Етичен кодекс на учениците;

· Създаване на клубове и групови занимания по интереси;

· Провеждане на тематични училищни конкурси и мероприятия, осигуряващи възможности за изява на учениците;

Прилагане на конкретни мерки за подобряване на дисциплината в часовете с цел осигуряване на благоприятна атмосфера за работа:
· Точни критерии за взаимоотношенията в класната стая;

· Взаимоуважението като основен принцип на отношенията учител – ученик и ученик – ученик;

· Изготвяне и спазване на критериите за оценяване;

· Спазване на умерена дистанция учител – ученик;

· Разнообразяване методите на преподаване;

· Осъществяване на своевременна обратна връзка и конкретни препоръки от учителите по всички предмети;

· Отчитане напредъка на ученик

Общински съвет по наркотични вещества - Кърджали  
Съветът реализира на местно ниво националната политика в областта на превенцията на употребата и разпространението на психоактивни вещества, както и политиките по отношение на лечението, рехабилитацията и ресоциализацията на лицата, зависими от наркотични вещества. При осъществяване на дейността си Съветът се ръководи от националните приоритети и стратегически документи, като ги адаптира и прилага спрямо специфичните потребности на местната общност.

Общински съвет по наркотични вещества е създаден на основание чл.15, ал.2 и ал.6 от Закона за контрол върху наркотичните вещества и прекурсорите, чл. 17 и чл. 21, ал. 1, т. 2 от Правилника за организацията и дейността на Националния съвет по наркотични вещества. Към Съвета  е създаден Превантивно-информационен център /ПИЦ/, който осъществява превантивно –информационна и консултативна дейност, събира, съхранява и анализира информация, която е необходима за разработването и изпълнението на общинските програми за борба срещу употребата и злоупотребата с наркотични вещества.
Основните дейности, които се  реализираха през 2025 г. включваха: 

1. Организиране на разнообразни събития, кампании и инициативи, предоставящи алтернативи на рисковото поведение сред младите хора.

2. Кампания за вейп устройствата, насочена както към децата, така и към родителите.

3. Осъществяване на дейности по Националната програма за превенция на употребата на наркотични вещества в училищна среда за ученици от 8–11 клас, включващи обучения, интерактивни занятия и развиване на социални и емоционални умения.

4. Реализиране на дейности по Национална програма „Кодово име живот“ за ученици от 5–7 клас, насочена към формиране на здравословни поведенчески модели, умения за справяне с трудни ситуации и изграждане на устойчивост.

5. Прилагане на Програмата за селективна превенция „Извън дома: здрави, информирани и отговорни“ по Наредба № 6 от 11 април 2014 г., насочена към млади хора в риск, техните семейства и средата, в която живеят.

6. Организиране на обучения и обмен на опит между младежи-доброволци с цел развиване на техните компетентности.

7. Провеждане на обучения за повишаване на квалификацията на специалисти, работещи в сферата на образованието, социалните дейности и младежките политики, с акцент върху ранното разпознаване и ограничаване на рисковото поведение.

8. Работа с родители чрез информационни срещи, дискусии, консултации и предоставяне на ресурси за подпомагане на семейната среда.

9. Извършване на теренна работа с цел ранно откриване на рискови ситуации, подкрепа на уязвими млади хора и насочване към подходящи услуги.

10. Активно взаимодействие и координация между институции, специалисти и организации, ангажирани с превенцията, което допринася за ефективното управление на случаи и ресурси.

11. Провеждане на дейности за утвърждаване на здравословен начин на живот, включително спортни и доброволчески инициативи, творчески проекти и обучения за развитие на личностни умения.

12. Оказване на възпитателна подкрепа, индивидуално консултиране и насочване на употребяващи или злоупотребяващи с психоактивни вещества към подходящи лечебни и социални услуги.

13. Разработване и прилагане на методически материали, програми и обучителни модули, съобразени с актуалните тенденции и потребности на младите хора.

ИНФОРМАЦИОННИ КАМПАНИИ

През 2025 г. Общинският съвет по наркотични вещества и Превантивно-информационният център реализираха три национални информационни кампании:

· „Международен ден за безопасен интернет“ – м. февруари;
· „Международен ден за борба със злоупотребата и нелегалния трафик на наркотични вещества“ – м. юни;
· „Световен ден за психичното здраве“ – м. октомври.

Кампания във връзка с Международния ден за безопасен интернет.
Кампанията включва различни инициативи, насочени към ученици, родители и учители, с основна цел да укрепи дигиталните компетенции на учениците, да повиши вниманието на родителите и учителите към рисковете в интернет и да подпомогне безопасната работа с дигиталните технологии. Осъществиха се следните дейности:

· Форум театър „Скритата реалност“ по проект „Нищо не остава скрито“ на театър „Цвете“, представен от доброволците на ОСНВ – Кърджали. С постановката се акцентира върху значението на безопасното поведение в интернет – 120.

· Срещи с родители, проведени от специалисти от SafeNet – Център за безопасен интернет, в СУ „Отец Паисий“ – Кърджали и в град Момчилград, за обсъждане на необходимите правила за онлайн безопасност и значението на качественото и балансирано време, което децата прекарват в интернет - 65.

· Обучение за учители „Дигитално грамотни“, проведено от лектор на Националния център за безопасен интернет, с цел придобиване на знания и умения за актуалните рискове за децата в интернет - 25.

· Часове за безопасен интернет за ученици от 4 до 7 клас в училищата на Кърджали и Момчилград, проведени от специалисти от SafeNet, насочени към повишаване на информираността и уменията за безопасно онлайн поведение - 250.

Кампания за 26 юни – Международния ден за борба със злоупотребата с наркотични вещества и незаконния трафик.
В рамките на кампанията бяха реализирани редица инициативи, насочени към младежите и обществото като цяло:

· Младежи-доброволци към ОСНВ – Кърджали и младежи от Комплекс ученически общежития „Родопи“ се включиха в инициативата „Световно кафене“, която насърчава сътрудничеството между младите хора, генерирането на нови идеи и споделянето на различни мнения - 20.

· Двудневен обучителен семинар за младежи-доброволци от ПИЦНВ – Хасково и ПИЦНВ – Кърджали, посветен на инициативите по повод 26 юни, целящ повишаване на знанията и уменията им за превенция на наркотичните зависимости - 12.

· Ден на отворените врати – част от Националната кампания „Силата е в избора“, провеждаща се във всички 27 областни града в страната. На този ден се предоставят безплатни услуги и консултации, свързани с превенцията на употребата на наркотични вещества - 40.

· Втора областна ученическа конференция на тема „Аз съм млад и избирам живота“, която дава възможност на учениците да споделят своите идеи и да се включат активно в дискусии за здравословния начин на живот и безопасните избори – 90 общо.

Кампания във връзка със „Световен ден за психичното здраве“.
· Организиран бе фестивал „Заедно за здравето“ с участие на деца, младежи и възрастни, включващ спортни игри, творчески работилници и интерактивни дейности - 300.

· Проведена бе дарителска кампания в подкрепа на „Розовата къща“ – нископрагов център за хора, борещи се със зависимости в град Пловдив, под мотото „Добротата е език, който глухите могат да чуят, а слепите – да видят“.

· Организирано обучение за класни ръководители на тема: „Психично благополучие и рисково поведение: нови тенденции и подходи за превенция на рисковото поведение в юношеска възраст“, с цел повишаване на компетентностите за разпознаване и превенция на рискови прояви сред учениците - 30.

Кампания с цел превенция на употребата на вейпове и други електронни устройства сред учениците.
За родители и учители:

· Проведена е информационна кампания, насочена към повишаване на информираността относно вредите от употребата на вейпове и други електронни устройства, реализирана в партньорство със Сдружение „Само днес“- 120.

За училищни директори:

· Организирано е специализирано обучение за директорите на училищата от област Кърджали, фокусирано върху разпространението, рисковете и мерките за превенция при употребата на вейп устройства.

За ученици:

· Проведени са множество образователни часове в училищата и професионалните гимназии с ученици на възраст от 11 до 18 години, посветени на вредите и последиците от употребата на вейп и други електронни устройства - 790.
      Работа с родители
· ОСНВ – Кърджали организира семейно рисуване за младежи и техните родители – едновременно забавно, вдъхновяващо и сплотяващо, с цел насърчаване на „специално време“ за семействата.

· Реализира се програмата „Пространство за родители“, предоставяща споделено място за срещи, разговори и обмен на опит.

· Проведена е информационна кампания за вредите от употребата на вейпове и други електронни устройства в партньорство със Сдружение „Само днес“ – СУ „Й. Йовков“ и СУ „П. Р. Славейков“.

· Специалисти от SafeNet проведоха срещи с родители от СУ „Отец Паисий“ – Кърджали и от град Момчилград, посветени на правилата за онлайн безопасност и значението на балансирания цифров живот на децата.

Повишаване квалификацията на специалисти

· Организиран обучителен семинар за професионалисти на тема „Трафик на хора и наркотици“ с участие на служители от РД на МВР – Кърджали, районните управления и Детска педагогическа стая.

· Проведено обучение на педагогически и непедагогически персонал на ЦПЛР – КУО „Родопи“ на тема „Превенция на употребата и злоупотребата с наркотични вещества и рисковото поведение“.

· Обучение за медицински специалисти от детското и училищното здравеопазване относно признаците на употреба на психоактивни вещества и оказване на помощ на застрашени млади хора.

· Проведено обучение за автоинструктори в област Кърджали, фокусирано върху превенцията на пътни инциденти, свързани с употреба на наркотични вещества.

· Обучение за класни ръководители на тема „Психично благополучие и рисково поведение: нови тенденции и подходи за превенция в юношеска възраст“.

· Обучение за обществени възпитатели „Мерки за разпознаване и справяне с рисковото поведение в училище“.

· Организирано обучение „Дигитално грамотни“ за педагогически специалисти, придобили знания и умения за актуалните рискове за децата в интернет.

· Участие в XIX Национална конференция по проблемите на превенцията на употребата и злоупотребата с наркотични вещества.

Работа с други организации

· Съвместна инициатива с магистратите от Районна прокуратура – Кърджали – Териториално отделение – Момчилград и сектор „Пътна полиция“ към ОД на МВР – Кърджали. Беше изнесен открит урок за вредата от зависимостите към наркотиците, употребата на алкохол и предвидените в действащата нормативна уредба наказания пред ученици от град Момчилград.

· Целогодишна работа с кандидат-водачи на МПС, която се осъществява с подкрепата на БЧК. Общо обхванати лица.

· Съвместна дейност с полицейски участък с. Черноочене с ученици от четвърти клас на СУ „Христо Смирненски“, с които работихме по Националната програма „Детско полицейско управление“.

· Във връзка с общ механизъм за превенция и противодействие на разпространението и употребата на наркотични вещества посетихме ПГ по икономика – град Кърджали. Съвместно с инспектор ДПС проведохме часове по Националната програма „Работа на полицията в училищата“.

· Съвместна дейност с МКБППМН – Момчилград: Общинският съвет по наркотични вещества – Кърджали проведе интерактивно събитие с участието на ученици от училищата на град Момчилград. Форматът на срещата беше Световно кафене, а темата – „Избор, смисъл, свобода“.

· Съвместна инициатива с МКБППМН – Кърджали. Проведе се обучителен семинар за полицаи от РД на МВР и районните управления в областта, както и служители в Детска педагогическа стая на тема „Трафик на хора и наркотици“.

· „Ти си шофьорът“ – съвместната превантивна кампания с Младежки център – Кърджали, МКБППМН – Кърджали, Пътна полиция – Кърджали и Общинския съвет по наркотични вещества се проведе с учениците от ПГ по горско и селско стопанство.

· Във връзка с отбелязването на Световния ден без тютюнопушене на 29 май 2025 г. Регионална здравна инспекция – Кърджали, в партньорство с Общинския съвет по наркотични вещества – Кърджали, организира обществено събитие за измерване на въглероден оксид в белите дробове и карбоксихемоглобин в кръвта на пушачите.

· „Алкоочила“ – Общинският съвет по наркотични вещества – Кърджали, съвместно с РЗИ – Кърджали, проведе кампания за ранна превенция на употребата на алкохол в с. Черноочене.

· Световният ден за възпоменание на жертвите от пътнотранспортни произшествия проведохме съвместно с ОД на МВР – Кърджали през месец ноември.

· „В Деня без тютюнев дим напомняме: здравето не е малка промяна, а голям избор. Плодът носи енергия, сила и вкус към живота. Цигарата носи само дим. Ние от ПИЦ – Кърджали…“.

· През изтеклата година Общинският съвет по наркотични вещества взаимодейства и координира дейността си с различни институции, работещи в областта на превенцията – МКБППМН – Кърджали, Ардино и Момчилград, ОД на МВР – Кърджали, РЗИ – Кърджали, РУО – Кърджали, БЧК и всички училища на територията на област Кърджали.

Работа на терен

· Работа с младежи, употребяващи инхаланти и други рискови младежи в Център за настаняване от семеен тип в Момчилград.

· Работа с младежи, употребяващи инхаланти в Център за настаняване от семеен тип в Крумовград.

· Дейности за превенция на употребата и злоупотребата с наркотични вещества в училищата и професионалните гимназии на територията на област Кърджали. Обхванати младежи на възраст 12–18 години.

· Осъществени консултации на употребяващи лица.
· Разработени, издадени и разпространени превантивни и здравно-образователни материали – приблизително 1000 брошури.
В Община Кърджали работи младежки медиатор, който е ангажиран по Национална програма „Активиране на неактивни лица". Той е посредник между неактивните млади хора на възраст межди 16 и 29 години, които не учат, не работят и не са регистрирани в Дирекция „Бюро по труда" и  различните институции, които предоставят социални, образователни и други услуги.
В контекста на политиките за развитие на приобщаващото образование продължава тенденцията за интегриране на децата със специални образователни потребности в общообразователните училища. Общият брой на децата и учениците със специални образователни потребности, които са се обучавали в детски градини и в училищата на община Кърджали през 2025 година е 234, от тях с ресурсно подпомагане от РЦПППО са 112. Броят на децата и учениците с необходимост от интензивна грижа и подкрепа е 95. Община Кърджали има опит по предоставяне на социални услуги предимно за деца. За реализиране на националните политики за  деинституционализация  се предоставят социални  услуги в общността и социални услуги от резидентен, които се предоставят като държавно делегирана дейност. 
На територията на общината функционират следните социални услги за деца и младежи:
Общодостъпни социални услуги, предоставяни в комплекс.
1. Информиране, консултиране и обучение за реализиране на социални права и за развиване на умения и мобилна превантивна общностна работа гр. Кърджали, бул. "Беломорски" №50.
2. Информиране и консултиране и обучение за реализиране на социални права и за развиване на умения и мобилна превантивна общностна работа гр. Кърджали, кв. „Байкал”, ул. „Славянска“ № 9.
3. Информиране и консултиране и обучение за реализиране на социални права и за развиване на умения и мобилна превантивна общностна работа гр. Кърджали, бул. „Беломорски”.
4. Информиране и консултиране и обучение за реализиране на социални права и за развиване на умения и мобилна превантивна общностна работа гр. Кърджали, бул. "Беломорски" №50.
Специализирани социални услуги, предоставяни в комплекс. 

1 Дневна грижа за деца с трайни увреждания гр. Кърджали, кв. „Студен Кладенец”, ул. „Детелина” №7.
· Информиране и консултиране (специализирано). 
· Застъпничество и посредничество. 
· Терапия и рехабилитация. 
· Обучение за придобиване на умения. 
· Подкрепа за придобиване на трудови умения (за младежи над 16 - годишна възраст). 
2. Дневна грижа за деца с трайни увреждания гр. Кърджали, бул. "Беломорски" №50.
-  Информиране и консултиране (специализирано).
- Застъпничество и посредничество.
- Терапия и рехабилитация. 

- Обучение за придобиване на умения. 

- Подкрепа за придобиване на трудови умения (за младежи над 16 - годишна възраст).
3. Дневна грижа за пълнолетни лица с трайни увреждания гр. Кърджали, кв. „Студен Кладенец”, ул. „Детелина” №7.
- Информиране и консултиране (специализирано). 

- Застъпничество и посредничество. 

- Терапия и рехабилитация. 
- Обучение за придобиване на умения. 

- Подкрепа за придобиване на трудови умения. 

4. Дневна грижа за пълнолетни лица с трайни увреждания гр. Кърджали, бул. "Беломорски" №52.
- Информиране и консултиране (специализирано). 
- Застъпничество и посредничество.
- Терапия и рехабилитация.
- Обучение за придобиване на умения. 

 5. Информиране и консултиране (специализирано) гр. Кърджали, кв. „Байкал”, ул. „Славянска“ № 9.
- Застъпничество и посредничество. 

- Терапия и рехабилитация.
- Обучение за придобиване на умения. 

- Подкрепа за придобиване на трудови умения. 

6. Информиране и консултиране (специализирано) гр. Кърджали, бул. „Беломорски” №52. 

- Застъпничество и посредничество.
- Терапия и рехабилитация.
- Обучение за придобиване на умения. 

- Подкрепа за придобиване на трудови умения. 

7. Информиране и консултиране (специализирано) гр. Кърджали, бул. "Беломорски" №52.
-  Застъпничество и посредничество. 
- Терапия и рехабилитация. 

- Обучение за придобиване на умения. 

8. Информиране и консултиране (специализирано) гр.Кърджали.
- Терапия и рехабилитация. 

- Обучение за придобиване на умения. 

- Подкрепа за придобиване на трудови умения. 

9. Дневна грижа за пълнолетни лица с трайни увреждания гр.Кърджали.
- информиране и консултиране. 

- обучение за придобиване на умения. 

Социални услуги, предоставяни самостоятелно. 

1. Резидентна грижа за деца без увреждания гр. Кърджали ул. „Проф. акад. Любомир Милетич” №3. 
2. Резидентна грижа за деца без увреждания гр. Кърджали, ул.“Тина Киркова“№25. 
3. Резидентна грижа за младежи без увреждания гр. Кърджали, бул. "Беломорски" №50.
4. Резидентна грижа за деца/младежи с трайни увреждания гр. Кърджали кв. Веселчане ул. Мир №19. 
5. Резидентна грижа за деца/младежи с трайни увреждания гр. Кърджали, ул. „Средец” №14. 
6. Резидентна грижа за пълнолетни лица с интелектуални затруднения гр.Кърджали ул.”Генерал Чернозубов”. 
7. Резидентна грижа за лица в надтрудоспособна възраст без увреждания гр. Кърджали кв. "Студен Кладенец", ул. “Детелина“ 6 .
8. Резидентна грижа за пълнолетни лица с психични разстройства гр. Кърджали.
9.  Резидентна грижа за пълнолетни лица с интелектуални затруднения гр.  Кърджали.
10.  Резидентна грижа за пълнолетни лица с физически увреждания гр. Кърджали. 
11. Резидентна грижа за пълнолетни лица с деменция гр. Кърджали.
12.  Резидентна грижа за пълнолетни лица със сетивни увреждания гр. Кърджали.
13.  Резидентна грижа за възрастни хора в надтрудоспособна възраст гр. Кърджали.
Специализирани социални услуги, предоставяни самостоятелно.
1. Осигуряване на подслон за деца, пострадали от домашно насилие и деца, жертви на трафик гр. Кърджали, бул. "Беломорски" №50. 

2. Резидентна грижа за деца с трайни увреждания с потребност от постоянни медицински грижи /здравно -социална услуга/ гр.Кърджали, кв.”Възрожденци”, ул.”Иван Балкански” №1. 

3. Резидентна грижа за възрастни хора в невъзможност за самообслужване с потребност от постоянни медицински грижи /здравно -социална услуга/.

4. Резидентна грижа за пълнолетни лица с трайни увреждания с потребност от постоянни медицински грижи /здравно -социална услуга/.
5. Осигуряване на подслон за пълнолетни лица, пострадали от домашно насилие и лица жертви на трафик гр.Кърджали.
Асистентска подкрепа гр.Кърджали, бул.”България №41.
· Дневен център за деца и/или младежи с увреждания. 

· Дневен център за подкрепа на деца с увреждания и техните семейства. 
· Център за обществена подкрепа/Общностен център за деца и семейства. 
· Наблюдавано жилище. 
· Център за настаняване от семеен тип за деца без увреждания. 

· Център за настаняване от семеен тип за деца без увреждания.
· Център за настаняване от семеен тип за деца/младежи с уврежданиякв. Веселчане.
· Център за настаняване от семеен тип за деца/младежи с увреждания.
· Център за настаняване от семеен тип за деца/младежи с увреждания, с потребност от постоянни медицински грижи.
· 2 социални услуги, финансирани от общинския бюджет, като местна дейност:  един Домашен социален патронаж с допълнително разкрити услуги- детска млечна кухня и обществена трапезария и един Център за социална рехабилитация и интеграция за лица със зрителни увреждания.

Всички социални услуги са изградени в общинския център. Разположени  са  на комуникативни  и лесно достъпни места.

· В Община Кърджали се реализира и Проект BG05SFPR002-2.003-0129-C01 „Бъдеще за децата на Община Кърджали“, по Процедура BG05SFPR002-2.003 „Бъдеще за децата“, финансирана от Европейски социален фонд плюс, чрез Програма „Развитие на човешките ресурси“ 2021-2027г. , който е насочен към прилагане на интегрирани мерки  за подкрепа на децата и семействата в неравностойно положение в Община Кърджали за падобряване качеството на техния живот. Основната цел на проекта е предоставяне на комплекс от социални и интегрирани здровно-социални услуги, включително в домашна среда, както и други видове консултативна подкрепа за превенция на рисковете от изоставяне на детето, намаляване на негативните тенденции, свързани с детската бедност,  както подобряване на качеството но живот на децата в нужда и техните семейства в Община Кърджали.

· Десета година продължава партньорството на Община Кърджали с Агенцията за социално подпомагане по предоставянето на социална услуга „Приемна грижа” по проект „Приеми ме 2015”, финансиран по ОП „Развитие на човешките ресурси”. 

· Община Кърджали съвместно с Агенцията по заетостта активно изпълнява  Национални програми по заетост  и проекти за заетост финансирани от ОП „Развитие на човешките ресурси”. 

Здравните медиатори, които работят на територията на общината, осъществява превенцията на различни заболявания и подобряване здравния статус на ромските общности. Целта на медиаторската програма е: преодоляване на културните бариери в общуването между ромските общности и медицинския персонал по места, преодоляване на съществуващи дискриминационни нагласи в здравното обслужване на ромите, оптимизиране провеждането на профилактични програми сред ромското население, здравно образование на ромите и активна социална работа в общността и особено с уязвими ромски групи. Повишаването на здравните знания до голяма степен се осъществява с помощта на информационни материали – брошури и листовки, в които в достъпна форма се обяснява съответния здравен проблем. 
Здравното обслужване и здравното образование на децата и учениците в Община Кърджали е осигурено от здравни кабинети, В Звено „Училищно и детско здравеопазване“ към Община Кърджали са назначени общо 74 медицински специалисти: в здравни кабинети - 43 броя и в яслени групи – 31 броя, които пряко са ангажирани с обгрижването на децата под 3 – годишна възраст. Осигуряване на до лекарска помощ при спешни състояния, наблюдение на физическото развитие и имунизационния статус на децата, профилактични дейности за ограничаване на рисковите фактори в детските заведения и училищата и профилактика са част от задълженията на  тези специалисти. За повишаване здравното образование на децата и учениците медицинските специалисти всяка година изработват план за здравно образование с теми, съобразно възрастта, интересите и потребностите на децата. 

Във връзка с преодоляване на негативни тенденции, влияещи на личностното развитие на децата и учениците, Община Кърджали осъществява дейности в следните насоки:

· Логопедична работа –   при разпределяне на получените по стандарт средства на  училищата като допълнителен компонент във формулата за разпределението на получените средства по Единен разходен стандарт, средства за логопедичен кабинет за училищата в размер на 0,5% от средствата по единен разходен стандарт  за ученик (ЗПУО чл. 282, ал.6, ал.11). През учебната 2024/2025 и 2025/2026 година функциониращи логопедични кабинети има в:
· СУ ”Петко Рачoв Славейков” гр. Кърджали;

· ОУ „Св.св.Кирил и Методий“ гр. Кърджали;

· СУ ,,Отец Паисий“ гр. Кърджали;

· ДГ „Ян Бибиян“  гр.Кърджали.

Реинтегриране на преждевременно напусналите и създаване условия за завършване на образование и придобиване на квалификация на отпаднали от системата. 
Училищата организират и провеждат дейности, насочени към местната общност за преодоляване на  предразсъдъците и  повишаване на информираността и чувствителността към децата и учениците. Организират се различни благотворителни акции в подкрепа на изпаднали в нужда деца/ученици. Осъществяват се дейности за осигуряване на достъп до информация за правата и задълженията на децата и учениците, за предлаганите дейности и програми за обучение в институциите в системата на предучилищното и училищното образование и представянето им в достъпен формат като част от условията за равен достъп до образование.

Обменът на данни и координацията и сътрудничеството между институциите се осъществява чрез информационна система за реализация по Механизма за съвместна работа на институциите по обхващане и включване в образователната система на деца и ученици в задължителна предучилищна и училищна възраст; чрез постоянни контакти между класни ръководители и родители; педагогически съветник и родители и ученици; училище и отдел „Закрила на детето“, кметове и кметски наместници, Детска педагогическа стая, РУ на МВР – Кърджали, Общинска администрация, РУО - Кърджали.

Обходите по домовете на деца и ученици заедно с други институции за оказване на подкрепа за връщането им в учебното заведение продължават през цялата година.

Специфична цел: Равнопоставеност и недопускане на дискриминация при провеждане на предучилищното и училищното образование, гаранции за които са създадените условия за обучение на всички деца и ученици заедно, независимо от трудностите и различията.

Дейности:

1. Провеждане на информационни кампании и срещи за превенция на дискриминация.
2. Осигуряване равен достъп и развитие на всички деца.
3. Гъвкавост и адаптация на учебния процес.
С Постановление № 100 от 8 юни 2018 г. на МС за създаване и функциониране на Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст се създаде постоянно действащ Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст. Механизмът се прилага по отношение на децата и учениците, които не са обхванати в образователната система, за които има риск от отпадане от училище и детска градина или са напуснали преждевременно образователната система.

Механизмът включва:

1. създаване и дейност на екипи за съвместна работа на институциите за обхващане и включване в образователната система на деца и ученици в задължителна предучилищна и училищна възраст (екипи за обхват);

2. взаимодействие на институциите по прилагането на комплекс от мерки за обхващане и включване в образователната система и предотвратяване на ранно отпадане на децата в риск;

3. прилагане на процедурата за отпускане на семейни и други помощи в натура спрямо индивидуалните потребности на децата и учениците, както и подобряване на координацията при налагане на санкции спрямо родителите, настойниците/попечителите или лицата, които полагат грижи за детето, при неизпълнение на задълженията им по Закона за закрила на детето и Закона за предучилищното и училищното образованиe;

4. организиране на регулярен обмен на информация между ангажираните институции и координиране на техните съвместни действия за налагане на съответни санкции по реда на Закона за закрила на детето и на Закона за предучилищното и училищното образование на родители, чиито деца в задължителна предучилищна и училищна възраст не посещават училище;

5. взаимодействие на институциите за проследяване при пътуване и миграция на упражняването на правото на децата на задължително образование;

6. обмен на информация и контрол по издадените здравни бележки за извиняване на отсъствия по уважителни причини на децата и учениците;

7. други дейности за обхващане и включване в образователната система и за предотвратяване на ранно отпадане на децата и учениците, които предполагат взаимодействие на институциите.
В община Кърджали има създадени екипи за обхват към всеки район, който включва една или няколко образователни институции. Екипите за обхват координирано с директорите на съответните образователните институции:

· предприемат мерки за обхващането в образователната система на идентифицираните чрез ИСРМ деца и ученици в задължителна предучилищна и училищна възраст;

· предлагат мерки за реинтеграцията в образователната система на идентифицираните чрез ИСРМ деца и ученици, отпаднали от детска градина и училище;

· предлагат мерки по превенция на включваните в образователната система и идентифицирани в ИСРМ деца и учениците в риск от отпадане;

· определят комплекс от мерки по отношение на всяко дете, което е идентифицирано като необхванато, отпаднало или застрашено от отпадане от образователната система, и взаимодействат с компетентните институции за прилагане на интегриран подход;

· планират посещения в домовете на децата и учениците, които подлежат на задължително предучилищно и училищно образование и са отпаднали или са в риск от отпадане; провеждат разговори с родителите, настойниците/попечителите или с лицата, които полагат грижи за децата и учениците, с цел записването им в училище или в детска градина или преодоляването на риска от отпадане;

· осъществяват пряко взаимодействие с родителите, настойниците/попечителите или с лицата, които полагат грижи за детето, за обхващане и включване на децата и учениците в образователната система;

· привличат и работят с медиатори и местни общности;

· предлагат мерки за обща и допълнителна подкрепа на децата в съответствие с държавния образователен стандарт за приобщаващо образование;

· предлагат на компетентните институции да предприемат допълнителни мерки с оглед на прилагане на комплексен подход, включващ и налагането на наказания от компетентните органи за неспазването на задълженията на родителите, настойниците/попечителите или лицата, които полагат грижи за детето, по Закона за закрила на детето и по Закона за предучилищното и училищното образование, както и предоставянето на помощи в натура по реда на Закона за семейни помощи;
· регулярно предоставят информация чрез ИСРМ на кметовете на общините за установени нарушения на задълженията на родителите, настойниците/попечителите или лицата, които полагат грижи за детето, с цел налагане на наказания по реда на чл. 347 от Закона за предучилищното и училищното образование;

· проследяват чрез ИСРМ изпълнението на предложените мерки и ефекта им за връщането, включването и преодоляването на риска от отпадане за децата и учениците в задължителна предучилищна и училищна възраст.
За целите на Механизма, Кметът на Община Кърджали разпредели територията на общината на 14 района на обхват, които включват прилежащия район на една или повече образователни институции.

През 2025 г. училищата предоставяха обща подкрепа на:

· ученици с обучителни затруднения чрез консултации по учебни предмети по чл. 27, ал.1, т.3 от Наредбата за приобщаващо образование -съвместно с педагогическия съветник, който е координатор приобщаващо образование и учителите по учебни предмети;
· на ученици със затруднения в обучението по БЕЛ- по чл.27, ал. 2, т. 1 и ал. 10 отНаредбата за приобщаващо образование;
· на ученици, на които е оказана международна закрила- в съответствие с чл. 13, ал.1-4 и ал.8-17 от Наредба за приобщаващо образование. 
Съгласно чл.45 от Наредбата за приобщаващо образование и чл.73 т.3 от ПУДУ училищния психолог и педагогическия съветник прилагат  изготвения механизъм за вътрешна мотивация преди и след налагане на санкция: обсъждане между ученика и класния ръководител с цел изясняване на възникнал проблем и получаване на подкрепа за изясняването му, индивидуално консултиране на ученика с училищен психолог и педагогически съветник, индивидуална подкрепа на ученика от личност, която той уважава. За всички предприети дейности се информира родителят, който оказва съдействие на учителите и другите педагогически специалисти. Родителите оказват подкрепа и се отзовават при оказване на съдействие при решаване на конфликтни ситуации и проблеми в поведението и обучителни затруднения на ученика.
Допълнителни дейности за по-добро обхващане на децата и учениците в образователния процес. 
Училищата участват в почти всички програми на МОН, които дават допълнителна възможност децата и учениците да бъдат включени в допълнителни, извънкласни форми на обучение, като много съвременен и ефективен метод за мотивирането на учениците. По-голямата част от учениците са включени в клубове по интереси, според индивидуалните потребности на децата и учениците, като това е интересно за тях, осмисля свободното им време, кара ги да участват в дейности, които ги интересуват и вълнуват.  
Работа с талантливи и даровити деца в свободното им от учебни занятия време в областта на науката, изкуството и спорта в Община Кърджали е приоритет на Център за  подкрепа на личностно развитие на децата на Кърджали /ЦПЛР/ - Общински детски комплекс. 
            Център за подкрепа за личностно развитие – Общински детски комплекс Кърджали е общински център по смисъла на чл. 49, ал.1, т.1 от ЗПУО за  развитие на интересите, способностите, компетентностите и изявата на децата в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство. ЦПЛР - ОДК осъществява общинската политика за осигуряване на обща подкрепа за личностно развитие на децата и учениците от 6 до 19 годишна възраст в община Кърджали. Главната цел на работата на екипа в ОДК е пълноценно осмисляне и организиране на свободното време на децата и учениците за повишаване на тяхното възпитание, гражданско образование и личностна изява.
     През 2025 г. в ЦПЛР-ОДК гр. Кърджали  се обучават над 500  деца и ученици от 6 до 19 годишна възраст от всички училища в града в занимания по интереси в областите: «Изкуства» и «Науки и технологии».

    Учебно-възпитателна работа в ЦПЛР-ОДК е организирана в  56 групи, от които 34 постоянни групи, 10 временни групи през годината и 12 временни ваканционни групи  – клубове, школи, състави, кръжоци, в областта на изкуствата, науката и спорта, съобразени с желанията, интересите и свободното време на децата и учениците. Те са отворени и достъпни за всички деца, независимо от социалното им положение, етническа принадлежност и вероизповедание. Висок и постоянен е интересът на децата и родителите към  разнообразните форми.

Участието на децата в различните форми на дейност, спомага за творческото им развитие и формиране на полезни умения и компетенции за успешна личностна реализация.  ОДК все повече се превръща в социално сигурна среда за общуване на децата и място за алтернативната им заетост в борбата срещу негативите на обществото ни.

Публични изяви:

     Освен пряката работа с децата в организационните педагогически форми, ОДК целогодишно провежда публични и масови прояви за децата и учениците от целия град - празници, тържества, изложби на детски рисунки, фотографски изложби, състезания, карнавали, конкурси и др. на общинско, областно и национално ниво. Много от тези  прояви се провеждат съвместно с Община Кърджали.

    ОДК работи в тясно партньорство с Община Кърджали, Областна управа, РУО, с училищата на територията на общината, с културните институции и с неправителствени организации, имащи отношение към работата с деца, като  реализира съвместни проекти и изяви с тях.

      През 2025 г. ЦПЛР-ОДК организира и проведе над 60 атрактивни публични прояви и масови изяви - Откриване на учебната година с Ден на отворени врати; пленер по фотография, Открита сцена и фотографска изложба за Деня на Кърджали – част от фестивала „Аз обичав Кърджали“, „Прочети ми приказка“ – инициатива на ДМП по повод 1 ноември, 18-ти Национален конкурс за детска рисунка „Вълшебният свят на Родопите“ и Национален конкурс за фотография „Фотоприказки“, „Готино е да си толерантен“ – инициатива на ДМП, Празник за Деня на християнското семейство, Коледен спектакъл „Коледна приказка“ и светване на градската коледна елха,  Коледна изложба „Коледни вълшебства“, Детски  празник „Весела коледна въртележка“, коледни програми на представителните форми; „Любовта е вечна“; Изложба на кукерски маски и представяне на обичая Сирни заговезни в РИМ, Детски празник за Баба Марта; Празник за мама - Благовещение; акция „Да засадим живот“, Ден на търпението; Пролетен детски карнавал; Ден на толерантността, благотворителна инициатива „Великденска усмивка“, Детски празник за Лазаровден, Великденски детски празник, Областна ученическа конференция за добри екологични практики „Земята – наш дом“; благотворителни акции;  Първоюнски детски празник,  Летен градски лагер,  срещи, конкурси, изложби, открити уроци, походи и др.
Конкурси:

1.  Х Областен конкурс за детска рисунка Бъдещето през моите очи“ – 15.04.2025 г. 

Организатори: Общински детски комплекс и фирма Глобал нет“ 

В конкурса участваха  133 рисунки  от 16 училища, ДГ и ЦПЛР  от област Кърджали 

2. ХI Областен конкурс за детска рисунка „Родопски багри”, посветен на Джемал Емурлов  – Джими, 09.06.2025 г.

Организатори на конкурса са Община Кърджали, РУО – Кърджали, СУ „Владимир Димитров – Майстора” и ОДК – Кърджали. Конкурсът има за цел да открива, популяризира и подпомага развитието на детските таланти в областта на изобразителното изкуство и да популяризира творчеството на художника Джемал Емурлов – Джими.

В конкурса участваха  168 рисунки  от 18 училища, ДГ и ЦПЛР  от област Кърджали.

     3.  На 08.11.2025 г. Кърджали се проведе 18-тото поредно издание на Националния конкурс за детска рисунка „Вълшебният свят на Родопите” и Националния конкурс за фотография „Фотоприказки”. Конкурсите са посветени на 21 октомври - Деня на Кърджали и са включени в Националния календар за изяви по интереси на МОН и в Културния календар на община Кърджали. Организатори на проявата са Министерство на образованието и науката, Национален дворец на децата гр.София, Регионално управление на образованието, Община Кърджали и Общински детски комплекс гр.Кърджали. 

      При висок интерес и голяма конкуренция премина участието и в двата конкурса, в които участваха общо 1467 детски творби – 826 рисунки и 641 фотографии  от над 150 училища, детски градини, центрове за подкрепа за личностно развитие, читалища и школи от всички области на страната. Журито присъди общо 98 награди за І, ІІ, ІІІ място, поощрения и специални награди. Наградите за победителите в двата национални конкурса – медали, грамоти и сувенирни чаши са осигурени от община Кърджали, ОДК и НДД.

Наградени ученици:

    Учениците от школите на ОДК са носители на десетки престижни награди от общински, областни, национални и международни конкурси, фестивали и състезания, като доказателство за високия професионализъм на учителите, които работят в ОДК. 

      Школата по изобразително изкуство с ръководител Севинч Еминова, Клуб по фотография и Клуб „Медиен център” с ръководител Антония Грозева,  Радиоклуб „Детски свят” с ръководител Марияна Бекриева и  Школа по етнография и краезнание с ръководител Нели Карабашева  участваха общо в 42 конкурса  през 2025 г., в които завоюваха общо 96 награди, както следва: І място – 21 награди, ІІ място – 25 награди, ІІІ място – 14 награди,   специална награда – 28 награди, поощрителна награда – 8.

ЦЕНТЪР ЗА ПОДКРЕПА НА ЛИЧНОСТНОТО РАЗВИТИЕ -АСТРОНОМИЧЕСКАТА ОБСЕРВАТОРИЯ И ПЛАНЕТАРИУМ „СЛАВЕЙ ЗЛАТЕВ” ГР. КЪРДЖАЛИ. Основните приоритети, в работата са: разпространение и популяризиране на астрономическите познания, участие в космически проекти като партньор на водещи организации у нас и чужбина, работа по проблеми на съвременната астрономия. В АОП се провежда редовна кръжочна дейност, лекции за ученици от училищата в общината и региона, водят се демонстрационни и рутинни астрономически наблюдения. В обсерваторията учениците се подпомагат за надграждане върху познанията получени в учебните часове по астрономия, физика и природни науки.
  В Обсерваторията се водят 4 редовни кръжочни групи и 2 групи за индивидуална работа с ученици с изявени дарби в областта на астрономията и точните науки, на възраст между 12 и 19 години. Освен редовните групи през годината се провеждат занятия и с три временни, свързани с:

- Подготовката за Областен и Национален кръг на олимпиадата по астрономия, провеждана от МОН;

- Обработка на самостоятелно получени наблюдения и подготовка на научни доклади за участие на Национална младежка конференция по астрономия, провеждана в гр.Варна;

- Участие в лятна и есенна школа по астрономия в комплекс Бели брези с участие и на други изявени ученици от цялата страна.

  Филмирани лекции по астрономия в Планетариума са посетени през 2025г. от 483 деца и ученици от региона. Сред тях има групи от детски градини.

  Други дейности, в които участва и организира ЦПЛР АОП „Славей Златев“:

· Конкурс за изработване на различни модели на слънчеви часовници от ученици от училища в региона;

· Подготвителна школа за участие в Национален кръг на олимпиадата по астрономия, провеждана съвместно с астрономи от Института по астрономия към БАН и катедра Астрономия на Софийски университет, с участие и на изявени ученици от цялата страна;

· Участие във фестивала "АЛО КОСМОС! ГОВОРИ БЪЛГАРИЯ!“, където имахме щанд и представихме постери от наблюдателната работа на лятната школа по астрономия „Бели брези“;

· През месец октомври провеждаме регионална ученическа конференция „Математика, информатика и природни науки“, на която ученици, участвали с доклади и разработки в национални и международни форуми, представят пред свои съученици и регионална публика презентации и постери от своята работа и достижения.

  При участието на учениците, посещаващи Обсерваторията, в различните форми и занятия се изграждат умения за работа в екип, толерантност помежду им, формират научно мислене и подход. При демонстрационните наблюдения се приобщават и родителите на нашите кръжочници към работата в Обсерваторията.
Специфична цел: Подобряване на взаимодействието между участниците в процеса на личностното развитие - деца и ученици, педагогически специалисти, родители, институции и организации за осигуряване на най-добрия интерес на детето и ученика.
Дейности:

1.
Утвърждаване ролята на обществените съвети към детски градини и училища;

2.
Подобряване на взаимодействието между всички участници в образователния процес;

3.
Поддържане на работещи практики за уведомяване на отделите за закрила на детето.
По последни подадени данни от РУО- Кърджали през 2025 година:
· Брой необхванати 5 – годишни и 6 –годишни деца на територията на общината – 8;

· Брой деца в задължителна предучилищна възраст, необхванати в системата на училищното образование - 14;

· Брой деца от ромски произход в задължителна предучилищна възраст, необхванати в системата на училищното образование - 10;

· Брой деца и ученици, нередовно посещаващи ДГ/училище 79;

·  Брой ученици, отпаднали от системата на училищното образование - 14;

· Брой ученици от ромски произход, които са отпаднали от образователната система - 11;

Училищата имат много добро взаимодействие с институциите – РУО, Отдел „Закрила на детето“ – по отношение на връщане на деца в образователната институция. Те са уведомявани при допуснати голям брой неизвинени отсъствия, като се вземат мерки от всички институции.
По отношение на осигуряване на максимален обхват на децата и учениците, както и за намаляване броя на преждевременно напусналите училище, екипи от училищата обхождат  адреси на деца, които имат проблеми с посещението си в училище. Оказва се, че част от родителите работят в чужбина и децата са гледани от баби, а при друга част – често боледуване. Извършва се наблюдение и провеждане на тестове с цел ранно разпознаване на обучителни затруднения при учениците, диагностициране на точните проблемни области на учениците с обучителни затруднения, събиране и предаване на информация за трудно успяващите ученици и изготвяне на план за личностна подкрепа, съставяне на екипи за подкрепа за личностно развитие на учениците в случай на потребност от предоставяне на допълнителна подкрепа за личностно развитие, осигуряване на  консултации по предмети, психологическа и социална подкрепа на нуждаещите се ученици.
През 2025 г. образователните институции в община Кърджали показаха реална готовност за устойчиво, приобщаващо и качествено образование, отразяващо нуждите на всяко дете. Силната връзка между училище, семейство, институции и общност позволява все по-гъвкава и ефективна подкрепа. Внедрените иновации, клубни дейности и социални политики гарантират, че нито едно дете няма да бъде изоставено и съвместно ще се продължи да се работи за постигане на най-добри резултати и за в бъдеще.
Настоящият отчет е изготвен съвместно с всички институции, имащи отношение към Общинския план за личностното развитие на децата и учениците за 2025 г.

